אובליסק אבישם

אובליסק אבישם או אובליסק אבִשמו הוא אובליסק אבן גיר המוקדש למלך הכנעני־פיניקי אבישם מגבל. האובליסק מעוטר בכתובת מצרית עתיקה. הוא נוצר בסביבות 1800 לפנה"ס, והוא נחשף בשנות ה־50 על ידי מוריס דונאן  במקדש האובליסקים . זהו האובליסק השלישי בעתיקותו בעולם, העתיק ביותר שנמצא מחוץ למצרים.

תיאור 
האובליסק עשוי אבן גיר, מורכב מבסיס מרובע בתחתיתו, ניצב מרובע מתחדד ובחלקו העליון פירמידיון. על הניצב כתובת מצרית עתיקה בשתי שורות אנכיות של כתב חרטומים. האובליסק הוא הדוגמה היחידה של אובליסק שלם עם פירמידיון שנמצא במקדש האובליסקים; רוב האחרים הם אסטלות גסות.

הכתובת 

תעתיק הכתובת לאותיות לטינית:

תרגום הכתובת הוא:אהוב חרישף , אבישם, מלך גבל, נחון בחיים,[...] שלו, כוּכוּן בן הליקי, הצדיק

שמות בכתובת 
באובליסק מוזכר שמו של מלך גבל (Kpny בכתובת) בשם "אבישם" (במצרית עתיקה: ). השם זהה לשם שומו-אבו (בן ימיו של אבישם) במהופך, ומשמעות השמות היא "שם (זה שמה של אלוהות אב) הוא אב", ומקבילות לאותו אל "שם" נמצאו גם בשירת אוגרית.

אולם, האובליסק לא הוקם לכבוד המלך אבישם המוזכר בו – אותו מלך ללא ספק הקים מצבות זיכרון מרשימות יותר – אלא לזכר כוכון ה"רוקּי" (לוקּי, שכן במצרית עתיקה לא היה סימן ל' נפרד). שני השמות האלה, "כוכון" ו"ר/לוקּי" הם לא מצריים, שמיים או חוריים . השם הפרטי, "כוכון", ידוע מטקסטים חתיים, למשל כמלך וילושה , ממלכה המזוהה לעיתים בליקיה, והוא שם ליקי במקורו; "ר/לוקּי" מזוהה עם אנשי ליקיה (בהגייה יוונית עתיקה "לוּקיה", וכן באכדית של אל־עמארנה "" ובחתית "" על צורותיהם, ובפיניקית "לוךּ").

ראו גם 
 כתובות מלכי גבל

לקריאה נוספת 
 Maurice Dunand, Fouilles de Byblos, volume 2, p. 878, no. 16980; and plate XXXII number 2
  (ראו טיוטה של המאמר בגישה פתוחה)

קישורים חיצוניים

הערות שוליים 

כתובות מלכי גבל
אובליסקים
כתובות במצרית עתיקה
כתובות כנעניות
לבנון: ארכאולוגיה
ממצאים ארכאולוגיים מאבן